cyanic-selkie/wikianc huggingface dataset:
Բրիտանացիների ներխուժումն Իսլանդիա
Նախապատմություն
1940 թվականի ապրիլի 9-ին գերմանական ուժերը սկսեցին իրականացնել այսպես կոչված Վեզերիուբունգի ռազմագործողությունը, որը նպատակ ուներ Ռայխին միացնել Դանիան և Նորվեգիան։ Սկզբնական շրջանում բրիտանացիները ներխուժեցին Դանիա։ Մեկ օրում գրավելով թագավորությունը, դաշնակից ուժերը ճանապարհ բռնեցին դեպի մերձակա Նորվեգիա։ Նույն օրը բրիտանական կառավարությունը ուղերձ է հղում պաշտոնական Ռեյկյավիկին, նշելով, որ Միացյալ Թագավորությունը պատրաստ է ամեն կերպ աջակցել Իսլանդիայի անկախության պահպանմանն ուղղված քայլերին։ Այսպիսով՝ Միացյալ Թագավորությունը Իսլանդիային դաշնակցային առաջարկ արեց, համաձայն որի Իսլանդիան պետք է միանար հակաֆաշիստական կոալիցիայի երկրներին։ Չնայած այս ամենին, իսլանդական կառավարությունը վճռականորեն մերժեց բրիտանացիների առաջարկը։ Հաջորդ օրը՝ ապրիլի 10-ին, Իսլանդիայի օրենսդիր մարմինը՝ ալտինգը Դանիայի թագավոր Քրիստիան X-ին ճանաչեց, որպես սահմանադրական պարտականությունները չկատարող պաշտոնյա։ Ապրիլի 12-ին «Վալենտինի ռազմագործողության» շրջանակներում բրիտանացիները գրավեցին Ֆարերյան կղզիները։ Մեծ Բրիտանիան մտավախ էր, որ Դանիան և Նորվեգիան գրավելուց հետո գերմանացիները կփոխձեն գրավել Իսլանդիան ևս՝ վերջնականապես գերիշխանություն սահմանելով տարածաշրջանում։ Նրանք կարծում էին, որ այդ հանգամանքն անթույլատրելի սպառնալիք կհանդիսանա հյուսիսատլանտյան տարածաշրջանում բրիտանացիների վերահսկողության համար։ Հետևաբար՝ Իսլանդիան բրիտանացիների համար ուներ ռազմավարական մեծ կարևորություն ։
Ներխուժման նախապատրաստում
Նորվեգիայում ռազմական իրադրության վատթարանալուց հետո, բրիտանացի ծովակալը եկավ այն համոզման, որ Մեծ Բրիտանիան առանց Իսլանդիայի դաշնակցային դիրքորոշման չի կարող լուրջ հաջողություններ գրանցել տարածաշրջանային մարտերում։ Մայիսի 6-ին Մեծ Բրիտանիայի վարչապետ Ուինսթոն Չերչիլը Իսլանդիայի հարցերը քննելու իրավունքը հանձնեց արտակարգ իրավիճակների պատերազմական գերատեսչությանը։ Վերջինս էլ որոշեց առանց համաղելու արշավանք կազմակերպել դեպի Եվրոպայի հյուսիսում ծվարած Իսլանդիա կղզի։ Ի սկզբանե դաշնակիցները փորձում էին արշավանքն ավարտել հնարավորինս կարճ ժամանակամիջոցում։ Իսլանդիա ժամանած բրիտանական բանակախմբի բոլոր ծառայողները ազատորեն տիրապետում էին իսլանդերեն լեզվին։
Բրիտանացիները նախատեսում էին ի սկզբանե բոլոր ուժերը կենտրոնացնել մայրաքաղաք Ռեյկյավիկում։ Այնտեղ նրանք պետք է հաղթահարեին իսլանդացիների դիմադրությունը և բախվեին գերմանացիներին։ Նրանք նաև կարծում էին, որ մարտական գործողություններին կմիջամտի Գերմանիան, և հենց սա էլ դաշնակից ուժերի գլխավոր մտահոգությունն էր։ Ներխուժման ծրագիրը կազմելիս Մեծ Բրիտանիայի ծովային ուժերը դիմադրություն ակնկալում էին երեք հնարավոր աղբյուրներից՝ տեղացիներից, իսլանդաբնակ գերմանացիներից և գերմանական Վերմախտից։ Տեղի գերմանացիները գերագնահատելով իրենց հնարավորությունները կարծում էին, որ հնարավորություն կունենան հեղաշրջում կատարել։ Ներխուժումը ծրագրավորողները հաշվի էին առել նաև դանիական գործոնը, քանի որ գերմանահպատակ Դանիան որոշակի ազդեցություն ուներ իր նախկին կախյալ տարածքում։ Այս մտահոգությունը հիմնավո էր, քանի որ Իսլանդիայից ոչ այքան հեռու՝ Գրենլանդիա կղզում, կայանված էր բավականին մեծաթիվ դանիական նավատորմը, որը տվյալ ժամանակաշրջանում օգտագործվում էր Նացիստական Գերմանիայի նվաճողական արշավանքների և ռազմագործողությունների ժամանակ։
Ֆորկի ռազմագործողություն
1940 թվականի մայիսի 3-ին թագավորական ծովային գումարտակը Լոնդոնից պատվեր է ստանում, որպեսզի պատրաստ լինի երկժամյա ծանուցում ուղարկել անհայտ ուղղությամբ։ Դեռևս մեկ ամիս առաջ բրիտանական բանակը նախապատրաստվել էր ներխուժմանը։ Բրիտանական բանակի այսպես կոչված «աքիլլեսյան գարշապարը» նոր կազմավորված դիվիզիան էր, որը կազմված էր նոր ծառայության անցած զինակոչիկներից։ Բրիտանացիներն ունեին նաև նյութական խնդիրներ, որը պայմանավորված էր զինամթերքի պակասով։ Մայիսի 4-ին բրիտանական զինուժը համալրվեց նոր տեխնոլոգիական միջոցներով, սակայն ըստ էության, դրանք անգամ չէին կարող դիմակայել գերմանական «անպարտելի» վերմախտին։ Ժամանակ չկորցնելու նպատակով Մեծ Բրիտանիայի զինված ուժերը հենց նույն օրը սկսեցին զորավարժություններ անցկացնել ծովում։
Իսլանդիան գրավելու պատասխանատվությունը դրված էր ռազմածովային ուժերի հրամանատար, գնդապետ Ռոբերտ Ստուրգեսի վրա։ 49 տարեկան հասակում նա դարձել էր Առաջին համաշխարհային պատերազմի ականավոր վետերան, ով նախորդ տասնամյակի աշխարհամարտում կռվել էր արյունարբու Գալիպոլիի և Ջութլանդի ճակատամարտերում։ Նրան ուղեկցում էր փոքրիկ հետախուզական ջոկատ, որը գլխավորում էր Չարլզ Հովարդ Սմիթը։ Հարկ է նշել, որ Իսլանդիա ներխուժելիս բրիտանական բանակայինների ընդհանուր թիվը կազմում էր ընդամենը 746 զինվոր։
Մայիսի 6-ին Ստուրգեսի ուժերը փորձեցին սկսել արշավանքը։ Իսլանդիա հասնելու համար բրիտանացիներն օգտագործեցին նախկինում գործող երկաթուղային կայարանը։ Իսլանդիայի կառավարությունը գիտակցելով բրիտանացիների մտադրությունը մոբիլիզացրեց երկաթգիծը, որն էլ դժվարություններ առաջ բերեց Ստուրգեսի և իր կողմնակիցների համար։ Արշավանքի սկզբնակետը Գրինոք նավահանգիստն էր, որը գտնվում էր Հյուսիսային ծովի ափին։ Որպես այլընտրանքային եղանակ՝ բրիտանացիները ուսումնասիրեցին Իսլանդիան Մեծ Բրիտանիային միացնող օդային ճանապարհը, որը սակայն բավականին ռիսկային էր և ոչ այնքան նպատակահարմար։ Այս ամենի պատճառով արշավանքը հետաձգվեց մինչև մայիսի 8-ը (այդ օրը Մեծ Բրիտանիան ԱՄՆ-ից պետք է ստանար նոր զինամթերք)։
Մայիսի 8-ին, ժամը՝ 04։00, բրիտանական արքայական հետևազորի ռազմանավերը դուրս եկան բաց ծով՝ ճանապարհ բռնելով դեպի հեռակա կղզի։ Նրանց ուղեկցում էին ամերիկյան արտադրության հակահարձակվողական սուզանավերը, որոնք ապահովում էին ռազմանավերի անվտանգությունը ռմբակոծություններից և այլ սպառնալիքներից։ Եղանակային պայմանները նպաստավոր էին բրիտանացիների համար, սակայն խոչընդոտներ այնուամենայնիվ առկա էին։ Ամեն ինչ փոխվում է այն ժամանակ, երբ բրիտանական բանակ նոր զորակոչված նավաստիներից մեկը Իսլանդիա հասնելու ճանապարհին ինքնասպան է լինում։ Այս փաստը հիասթափություն է առաջացնում բանակայինների շրջանում, սակայն այնուամենայնիվ արշավանքը շարունակվում է։
Գրականություն
Կատեգորիա:Երկրորդ համաշխարհային պատերազմ Կատեգորիա:1940 հակամարտություններ Կատեգորիա:Մեծ Բրիտանիայի ճակատամարտեր Կատեգորիա:Իսլանդիայի պատմություն
Դանդար
Դանդար (նաև՝ Դոնդար), լեռնագագաթ Հայաստանի Տավուշի մարզում, Ոսկեպարի լեռնաշղթայի միջին մասում, Ջուջևան գյուղից 5 կմ հարավ-արևմուտքում (1559 մ)  ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Տավուշի մարզի լեռնագրություն
Դաշտագետ (գետ)
Դաշտագետ, Դայշտիդերեսի, գետ Հայաստանի Գեղարքունիքի մարզում՝ Սևանա լճիի ավազանում, Մարտունի գետի ձախ օժանդակը։ Սկիզբ է առնում Վարդենիսի լեռնաշղթայի հյուսիսային լանջերից։ Երկարությունը՝ 15 կմ ։
Ծանոթագրություններ
Կատեգորիա:Մարտունի գետի վտակներ Կատեգորիա:Գեղարքունիքի մարզի գետեր
Բիսուլֆիտներ
Բիսուլֆիտներ, թթու սուլֆիտներ, ծծմբային թթվի թթու աղերը։
Պինդ վիճակում ստացվել են միայն ալկալիական մետաղների բիսուլֆիտներ (օրինակ՝ ևն), իսկ հողալկալիական մետաղների բիսուլֆիտներ (օրինակ՝ Ca(HSO_3)_2 ևն) հայտնի են միայն ջրային լուծույթներում։ Ջրում ավելի լավ են լուծվում, քան համապատասխան մետաղների սուլֆիտները։ Բիսուլֆիտներ ջրային լուծույթներում օքսիդանում են օդի թթվածնով՝ առաջացնելով սուլֆատներ։ Na-ի և K-ի բիսուլֆիտներ տաքացնելիս վերածվում են պիրոսուլֆիտների՝ տաքացնելիս վերածվում են պիրոսուլֆիտների՝ Na_2S_2O_5 և K_2S_2O_5, որոնք հայտնի են նաև մետաբիսուլֆիտներ անվան տակ։ Բիսուլֆիտներ ստանում են կարբոնատների ջրային լուծույթների կամ կախույթների մեջ SO_2 բաց թողնելով։ NaHSO_3 օգտագործվում է տեքստիլ և այլ արդյունաբերություններում (որպես սպիտակեցնող միջոց) և լուսանկարչության մեջ, Ca(HSO_3)_2 ջրային լուծույթները՝ փայտանյութից ցելյուլոզ ստանալիս։
Կատեգորիա:Սուլֆատներ Կատեգորիա:Թթվային աղեր
(1038) Տուկիա
(1038) Տուկիա (Tuckia), աստերոիդ աստերոիդների գոտու արտաքին մասում։ Հայտնաբերվել է 1924 թվականի նոյեմբերի 24-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,975136 ա. մ., առավելագույնը մոտենում է 3,0964 ա. մ. հեռավորության վրա և հեռանում 4,8539 ա. մ. ։ Արեգակի շուրջ մեկ ամբողջական պտույտ է կատարում 2894,85 երկրային օրվա ընթացքում, իր ուղեծրով շարժվելով միջինում 0,124359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,19° անկյուն։
Տուկիա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20° ։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:Հիլդայի ընտանիքի աստերոիդներ Կատեգորիա:1924 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Լուսինա Հագման
Լուսինա Հագման (Lucina Hagman, ), վաղ ֆինն ֆեմինիստ, և առաջին կին պատգամավորը աշխարհում՝ շնորհիվ 1907 թվականի Ֆինլանդիայի խորհրդարանական ընտրությունների։
Կյանք և կարիերա
Հագմանը ոստիկանապետ Նիլս Յոհան Էրիկ Հագմանի և Մարգարեթա Սոֆյա Նորդմանի դուստրն էր։ Նա դաստիարակ Սոֆյա Հագմանի և գրող Տայչո Հագմանի քույրն էր։ Ուսուցիչ է եղել, և Յան Սիբելիուսը հայտնի անձանցից էր, ով սովորել է նրա դպրոցում ։ Ակտիվ է եղել կանանց հետ կապված հարցերում՝ աշխատելով խորհրդարանում 1907–1917 թվականներին։ 1907 թվականին ընտրված 200 պատգամավորներից ընդամենը 19-ն էին կին։ Հաջողակ կանանց թվում էին Հագմանը, Միինա Սիլանպին, Աննի Հուոտարին, Հիլյա Պարսսինենը, Հեեդվիգ Գեբհարդը, Իդա Ալլեն, Միմմի Կաներվոն, Էվելինա Ալա–Կուլջուն, Հիլդա Կիկիկոսին, Լիսի Կիվիոժան, Սանդրա Լեհտինեն, Դագմար Նեովիուսը, Մարիա Ռաունիոն, Ալեքսանդրա Գրիպենբերգ, Լիդա Վեմելպուն, Մարիա Լեյնը, Ջենի Նուտիոն և Հիլմա Ռոզենենը ։
Ծանոթագրություններ
Կատեգորիա:Ֆինն ֆեմինիստներ Կատեգորիա:Ֆինն սուֆրաժիստներ Կատեգորիա:Ֆինլանդիայի քաղաքական գործիչներ Կատեգորիա:Ֆինն գրողներ Կատեգորիա:Ֆինն մանկավարժներ
Սուրբ Գրիգորիոս Պալամասի եկեղեցի (Սալոնիկ)
Սալոնիկի Սուրբ Գրիգորիոս Պալամասի եկեղեցի (Μητροπολιτικός Ναός Αγίου Γρηγορίου του Παλαμά), հույն ուղղափառ ոչ քաղկեդոնական եկեղեցի, որը գտնվում է Հունաստանի Սալոնիկ քաղաքում ։ Համարվում է Սալոնիկի գլխավոր տեսարժան վայրերից և կրոնական կառույցներից մեկը։
Պատմություն
Եկեղեցու հիմքը կառուցվել է 13-րդ դարի վերջին՝ բյուզանդական ճարտարապետական ոճով։ Այն փոքրիկ եկեղեցի էր, որտեղ տեղի էին ունենում ծիսակատարություններ և մոմավառություն։
16-րդ դարում այն ճանաչվել է մետրոպոլիտական տաճար Սալոնիկ քաղաքի տարածքում։ Կրոնական կառույցը ստացել է քրիստոնեական եկեղեցու սուրբ Գիորգիոս Պալամասի անունը։ Սակայն 1890 թվականին Սուրբ Գրիգորիոս Պալամասի եկեղեցին ավերվել է՝ Հունաստանում բռնկված հրդեհի հետևանքով ։
Օսմանյան կայսրության տիրապետության վերջին շրջանում այն շարունակել է մնալքանդված վիճակում։ Վերակառուցման որոշումն ընդունվել է Հունաստանի կառավարության կողմից։ 1914 թվականին ավարտվել է հունական այս եկեղեցու շինարարական և վերակառուցողական աշխատանքները։
Այն նախագծվել է Էրնստ Զիլլերի և հույն ճարտարապետ Հենոֆեն Պայոնիդիսի կողմից։ Տաճարի ներսում պահվում են Սուրբ Գրիգորիոս Պալամասի մասունքները (եկեղեցին անվանված է հենց նրա պատվին)։ Սուրբ Գրիգորիոսը 1325-1359 թվականներին ապրել է Հունաստանում՝ Սալոնիկում։
Ծանոթագրություններ
Կատեգորիա:Հունաստանի եկեղեցիներ
Տուրետ դյու Շատո
Տուրետ դյու Շատո (Tourette-du-Châtea), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Վանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Ռոկեստերոն կանտոնի կազմում (Նիցցա շրջան)։
Կոմունայի տարածքը կազմում է 9.74 կմ², բնակչությունը՝ 114 մարդ (2006) աճի միտումով։ 119 մարդ (2012), բնակչության խտությունը՝ 12.2 մարդ/կմ²։
Բնակչություն
Կոմունայի բնակչությունը 2011 թվականին կազմել է 117 մարդ, 2012 թվականին՝ 119 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 58 բնակիչներից 42-ը եղել են տնտեսապես ակտիվ, 16-ը՝ ոչ ակտիվ (ակտիվության գործակիցը կազմել է 72.4 %, 1999 թվականին եղել է 58.9 %: Աշխատունակ տարիքի 42 ակտիվ բնակիչներից աշխատում էին 39-ը (27 տղամարդ և 12 կին), 3 հաշվառված էին որպես գործազուրկ (տղամարդ և կին)։ Աշխատունակ տարիքի 16 ոչ ակտիվ բնակիչներից 2-ը եղել են աշակերտներ կամ ուսանողներ, 11-ը՝ թոշակառուներ, իսկ 3-ը՝ ոչ ակտիվ են եղել այլ պատճառներով .:
2010 կոմունայում հաշվառված են եղել 45 հարկատու տնային տնտեսություններ, որտեղ ապրում էր 88.0 մարդ։ Մեկ հարկատուին բաժին ընկնող շահույթը կազմել է 19 հազար 914 եվրո .:
Արտաքին հղումներ
Կատեգորիա:Ծովափնյա Ալպեր գավառի բնակավայրեր
Սեքվոյա մշտադալար
Սեքվոյա մշտադալար, նոճազգրիների ընտանիքի, սեքվոյա ցեղի բույս։
Նկարագրություն
Հսկայական մշտադալար ծառեր են, որոնց բարձրությունը հաճախ անցնում է 100-ից, իսկ բնի տրամագիծը երբեմն հասնում է 6—9 մետրի։ Ապրում են 2000 տարուց ավելի։ Բունը ուղիղ է։ Ծեր ծառերի մոտ կեղևը երբեմն հասնում է մինչև 70 սմ հաստության։ Փշատերևները տափակ են, գծա-նշտարաձև, 1,5—2,0 սմ երկարությամբ և 2 —3 մմ լայնությամբ, վերևից փայլուն, մուգ կանաչ, ներքևից ավելի բաց գույնի, երկու սպիտակ հերձանցքային շերտիկներով, ընձյուղների վրա դասավորված են երկշարք, սանրաձև։ Կոները օվալաձև են կամ գնդաձև, կարմրադարչնագույն, 1,8—2,5 սմ երկարությամբ և 1,5—1,8 սմ լայնությամբ։ Արագաաճ ծառատեսակ է և տվերատար։ Պահանջկոտ է ինչպես հողի, այնպես էլ օդի խոնավության նկատմամբ։ Վատ է տանում երաշտը։ Նախընտրում է խոր, ալոլվյալ, բերովի հովտային հողերը։ Կարող է աճել նաև փոքր հզորության, քարքարոտ, սննդանյութերով աղքատ հողերում, սակայն այս դեպքում թույլ աճ է տալիս։ Ավելի ջերմասեր է, քան սեքվոյադենդրոնը։ Առանց վնասվելու կարող է դիմանալ մինչև -10 —12° սառնամանիքներին։ Ընձյուղներ առաջացնելու մեծ ընդունակություն ունի և բնային ու արմատային մացառներով հեշտությամբ վերականգնվում է։ Սերմերի ծլունակությունը բարձր չէ։ Էկոլոգիական խումբը՝ I:
Տարածվածություն
Տարածված է Հյուսիսային Ամերիկայի Խաղաղ օվկիանոսյան շրջանի մերձափնյա լեռներում։
Կիրառություն
Հայաստան է ներմուծված 1965 թվականին (Իջևանի դենդրարիում) Բաթումի բուսաբանական այգուց՝ երկամյա սերմնաբույսերով։ — 16,5° սառնամանիքների դեպքում 1968—1969 թվականների ձմռանը մասամբ վնասվել են ասեղնատերևները և երիտասարդ շիվերի ծայրերը, սակայն հաջորդ վեգետացիոն շրջանում լրիվ վերականգնվել են։ Իջևանում, կանոնավոր ոռոգման պայմաններում միջին աճը կազմում է 50—60 սմ։ Վնասատուներով և հիվանդություններով վարակվելու դեպքեր չեն նկատվել։ Հեռանկարային է Հայաստանի խոնավ, մերձարևադարձային շրջանների համար։ Կարելի է օգտագործել ինչպես խմբերով, այնպես էլ որպես սոլիտեր։ Մշակության հավանական շրջանը՝ 9 ։
Հին խոսք
«Հին խոսք», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1914 թվականին։
Առաջին անգամ տպագրվել է 1914 թվականին Թիֆլիսի « Հորիզոն » օրաթերթի (№ 2 ) նոյեմբերի 23-ի համարի գրական-գեղարվեստական պատկերազարդ հավելվածում։ Այնուհետև 1986 թվականին լույս է տեսել Բանբեր Երևանի համալսարանի № 3-ում (89-90)։ Այն հրատարակել է Լ. Կարապետյանը։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթի հավելվածից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1914 գրականությունում
Դիմիտրի Սոլունսկու հուշարձան (Կամիշին)
Դիմիտրի Սոլունսկու հուշարձան (Памятник Дмитрию Солунскому), մեծ նահատակ Դիմիտրի Սոլունսկուն նվիրված հուշարձան Ռուսաստանի Վոլգոգրադի մարզի Կամիշին քաղաքում, որը ստեղծել է Ռուսաստանի վաստակավոր նկարիչ, քանդակագործ Սերգեյ Շչերբակովը։
Պատմություն
Մինչև 18-րդ դարի վերջ Կամիշին քաղաքը կոչվել է Դմիտրիևսկ`ի պատիվ մեծ նահատակ սուրբ Դիմիտրի Սոլունսկու։ Սուրբ Դիմիտրի Սոլունսկին համարվում է Կամիշին քաղաքի երկնային հովանավորը։ Ամեն տարի նոյեմբերի 8-ին նշվում է որպես Սրբի հիշատակի օր։ Լեգենդի համաձայն, Դիմիտրի Սոլունսկին թաթարներից փրկել է Դմիտրիևսկը, կուրացրել է նրանց մարտիկներին և հրամայել նրանց քաղաքին ձեռք չտալ։ 2007 թվականին քաղաքում նախատեսվել է կառուցել սրբի հուշարձան, սակայն հուշարձանի տեղի վերաբերյալ անհամաձայնությունները թույլ չեն տվել նախագիծն ավարտել։
2013 թվականի նոյեմբերի 8-ին Կամիշինի Կոմսոմոլսկայա հրապարակում տեղի է ունեցել հուշարձանի բացման արարողությունը։ Հուշարձանի հեղինակն է եղել վոլգոգրադցի քանդակագործ, Ռուսաստանի վաստակավոր նկարիչ Սերգեյ Ալեքսանդրովիչ Շչերբակովը։ Հուշարձանի ուրվագիծը քննարկվել է ԶԼՄ-ներում, համաձայնեցվել է Վոլգոգրադի քաղաքապետ Վլադիկ Գերմանի հետ։ Հուշարձանի կառուցման միջոցները՝ շուրջ 11 միլիոն ռուբլի, տրամադրվել են դաշնային նախագծի շրջանակներում։ Բացման արարողությունից հետո տեղացի կազակները կազմակերպել են մեծ կրոնական երթ։
Նկարագրություն
Քանդակի ընդհանուր բարձրությունը գերազանցում է 17 մետրը։ Դիմիտրի Սոլունսկու ֆիգուրը 4 մետր է՝ տեղադրված 13 մետր բարձրությամբ սյունե պատվանդանի վրա։ Սուրբը պատկերված է ռազմիկի տեսքով մի ձեռքին սուր, մյուսին՝ խաչ։ Հուշարձանի հիմքի վրա կա մակագրություն. «Սուրբ նահատակ Դիմիտրի Սոլունսկին քաղաքի երկնային հովանավորն է»։ Հուշարձանը տեղադրվել է Կոմսոմոլսկայա հրապարակում, քաղաքի կենտրոնի վերակառուցման նախագծի հիման վրա։ Հուշարձանի կառուցման համար նախատեսված միջոցները կազմել են շուրջ 11 միլիոն ռուբլի, որը հատկացվել է դաշնային նախագծի շրջանակներում։
Նախագծի մշակման և հուշարձանի տեղադրման աշխատանքներին մասնակցել են քանդակագործ Սերգեյ Շչերբակովը, «Գրանդստրոյ» ընկերության տնօրեն, Կամիշինի քաղաքային դումայի պատգամավոր Յուրի Կորբակովը, «Պրիվոլժտրանսստրոյ» կազմակերպությունը և նրա տնօրեն Վլադիմիր Իվաշչենկոն, քաղաքի գլխավոր ճարտարապետ Ալեքսանդր Գլավացկիխը։
Արտաքին հղումներ
Կատեգորիա:Վոլգոգրադի մարզի հուշարձաններ Կատեգորիա:2013 հիմնադրումներ Ռուսաստանում
(1039) Զոնեբերգա
(1039) Զոնեբերգա (Sonneberga), աստերոիդ աստերոիդների հիմնական գոտում։ Հայտնաբերվել է 1924 թվականի նոյեմբերի 24-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,682825 ա. մ., առավելագույնը մոտենում է 2,5223 ա. մ. հեռավորության վրա և հեռանում 2,8433 ա. մ. ։ Արեգակի շուրջ մեկ ամբողջական պտույտ է կատարում 1605,04 երկրային օրվա ընթացքում, իր ուղեծրով շարժվելով միջինում 0,224293 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։
Արտաքին հղումներ
Կատեգորիա:1924 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արշ (Կանտալի գավառ)
Արշ (Arches, Archas), կոմունա Ֆրանսիայում, գտնվում է Օվերն մարզում։ Կոմունայի դեպարտամենտը՝ Կանտալն է։ Մտնում է Մարյակ կանտոնի կազմի մեջ։ Կոմունայի շրջանը՝ Մարյակ։
Կոմունայի INSEE կոդը՝ 15010:
Բնակչություն
2010 թվականի տվյալներով՝ համայնքի բնակչությունը 183 մարդ էր։
Տնտեսություն
2010 թվականին համայնքի 99 աշխատունակ (15-64 տարեկան) բնակիչներից 73-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 73,7 %, 1999 թվականին եղել է 60,0%)։ 73 տնտեսապես ակտիվ բնակիչներից աշխատում էին 64-ը (33 տղամարդ և 31 կին), գործազուրկ էին 9 մարդ (6 տղամարդ և 3 կին)։ 26 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 12-ը՝ թոշակառուներ, 8-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Թումանյանի շրջանի հոգևոր կենտրոնների ցանկ
Ստորև ներկայացվում է Թումանյանի շրջանի վանական համալիրների, եկեղեցիների և մատուռների ցանկը
Ծանոթագրություններ
Կատեգորիա:Հայաստանի շենքեր և կառույցներ Կատեգորիա:Հայկական ճարտարապետություն Կատեգորիա:Ցանկեր:Ճարտարապետություն Կատեգորիա:Հայաստանի Հայ Առաքելական գործող եկեղեցիներ և վանքեր Կատեգորիա:Հայաստանի հոգևոր կենտրոններ
Արայիկ Հարությունյան (այլ կիրառումներ)
Արայիկ Հարությունյան, հայկական Արայիկ անձնանունը և Հարությունյան ազգանունը միասին։ Այս անուն ազգանունով հայտնի են հետևյալ անձինք.
Փիթ Բեսթ
Փիթ Բեստ (անգլ. Randolph Peter «Pete» Best, ), բրիտանացի երաժիշտ և երգերի հեղինակ։ 1960 թվականից մինչև 1962 թվականները եղել է The Beatles խմբի թմբուկահար ։
The Beatles
Փիթի մայրը՝ Մոնա Բեսթը հանդիսանում է լուվերպուլական «Կազբա» («Казба») ակումբի սեփականատեր, որտեղ The Beatles-ը շատ հաճախ է հանդես եկել, Բեսթին The Beatles-ը 1959 թվականին հրավիրել են խմբում մի քանի անգամ հանդես գալ։ Որոշակի երաժշտական դադարից հետո՝ 1960-1961 թվականներին Բեսթը Համբուրգ (Գերմանիա) ուղևորության ժամանակ նորից միանում է խմբին։ Նա նվագախմբում հանդես է եկել 1962 թվականին The Beatles-ի EMI-ի առաջին ֆիլմի համար, իսկ օգոստոսի 16-ին նրան փոխարինել է Ռինգո Սթարը։
Այն մասին որ նրան հեռացնում են խմբից, ասել են ոչ թե նրա նախկին խմբի անդամները, այլ The Beatles-ի մենեջեր Բրայան Էպստայնը։ Բեսթի հեռանալուն նպաստել է Ջորջ Մարտինը, նա դարձել է խմբի պրոդյուսեր, որը շատ բավարարված չէր հարվածային գործիքներով տիրապետելուն։
Բեսթի խմբից հեռանալու պատճառը միայն այն չէր որ նա վատ էր նվագում։ Փիթը չէր համարվում խմբի լիարժեք անդամ, քանի որ մյուս անդամների հետ իր հարաբերություները բավական լարված էին։ Ջոն Լենոնն, Փոլ ՄաքՔարթնին և Ջորջ Հարիսոնն իրենց ազատ ժամանակը անցկացնում էին միասին։ Նա չէր ընդունում խմբի ընդհանուր ոճը, չի համաձայնվել սանրվածքի և հագուստի հետ։ Փիթը չի համաձայնվում խմբի մյուս անդամների հետ։
Մեկ այլ տարբերակի համաձայն, որի մասին Ալբերտ Գոլդմանը գրել է «Ջոն Լենոն» գրքում, Փիթը միակն էր խմբի մեջ, որի արտաքինը համապատասխանում էր աստղային չափանիշներին։ Բեսթի խմբից հեռանալու պատճառներից մեկը գեղեցկությունն էր, քանի որ խմբում իշխանությունը բաժանված էր Փոլի և Ջոնի միջև, և նրանցից ոչ մեկը չէր կարող հաշտվել այն բանի հետ, որ ինչ որ երրորդ անձ կարող էր իրենց գերազանցել հանրության աչքում։
The Beatles-ից հետո
Հետագայում Փիթը փորձեց սկսել սոլային կարիերա, սակայն նրա բոլոր փորձերը անհաջող ավարտվեցին։ Նրա ֆինանսական վիճակը ժամանակին հասել է կործանման։ Այնուամենայնիվ, երբ 1995 թվականին լույս տեսավ The Beatles-ի The Anthology ալբոմը, Փիթը նշանակալի ֆինանսական պարգևներ է ստացել։
2007 թվականի փետրվարին The Beatles-ի պրոդյուսեր Ջորջ Մարտինը հրապարակայնորեն ներողություն խնդրեց Բեսթից 1962 թվականին նրան խմբից հեռացնելու համար։
Գրականություն
Կատեգորիա:Բրիտանացի երաժիշտներ Կատեգորիա:Բրիտանացի թմբկահարներ
Էլաֆոնիսի
Էլաֆոնիսի (Ελαφονήσι, թարգմանաբար՝ «եղջերուի կղզի»), Հունաստանին պատկանող անմարդաբնակ կղզի Միջերկրական ծովում  ։ Գտնվում է Կրետե կղզու հարավային ափին, վարչականորեն մտնում է Խանիայի նոմոսի կազմի մեջ։
Կղզին գտնվում է Կրետեի ափագծից ընդամենը 100 մետր հեռավորության վրա և ալիքների բացակայության դեպքերում Էլաֆոնիսիից Կրետե կարելի է հասնել գետանցով կամ լաստանավով։
Պատմություն
Հունաստանում կղզին հայտնի է 1824 թվականի ապրիլի 24-ին տեղի ունեցած իրադարձությամբ։ Զատկի կիրակի օրը թուրքերը հարձակում են գործել տեղի հույն բնակչության վրա, որի արդյունքում զոհվել է ավելի քան 700 մարդ։ Մի քանի հարյուր մարդ էլ վաճառվել է ստրկության։
Ի հիշատակություն այս օրվա՝ կղզու ամենաբարձր կետում կանգնեցվել է մի հուշատախտակ, որը այցելուներին հիշեցնում է սգո օրվա մասին։
1907 թվականի փետրվարի 22-ին Էլաֆոնիսիի ափերի մոտ տեղի է ունեցել նավաբեկություն, որի արդյունքում ավստրիական արտադրության ուղևորատար զբոսաշրջային նավը խորտակվել է։ Զոհվել է 38 մարդ։
Վթարի վայրում կառուցվել է հուշահամալիր-փարոս, որի վրա խաչ է բարձրացվել։ Երկրորդ համաշխարհային պատերազմի ժամանակ փարոսը ավերվել է գերմանացի ֆաշիստների կողմից ։
Արտաքին հղումներ
Կատեգորիա:Հունաստանի կղզիներ Կատեգորիա:Կրետե Կատեգորիա:Անմարդաբնակ կղզիներ
Քաջիկ Հարությունյան
Քաջիկ Արսենի Հարությունյան, խորհրդային հայ դերասան, ռեժիսոր։ ԼՂՀ ժողովրդական արտիստ (2004)։
Կենսագրություն
1964 թվականին աշխատանքի է անցել Մաքսիմ Գորկու (այժմ Վահրամ Փափազյանի) անվան պետական դրամատիկական թատրոնում՝ որպես սկսնակ դերասան և միևնույն ժամանակ երկու տարի սովորել է երեկոյան դպրոցում։
Միլիարդատերերի ցանկ (2013)
2013 թվականի Forbes ամսագրի տվյալներով միլիարդատերերի ցանկ, մարդկանց ցանկ, որոնց ունեցվածքը գերազանցում է 1 մլրդ դոլարը, 2012 թվականի արդյունքներով։
Ընդհանուր միլիարդատերերի քանակը ավելացել է նախորդ տարվա համեմատ 210 մարդով, դառնալով 1426 մարդ։
Ամենաշատ միլիարդատերերը ապրում են ԱՄՆում՝ 442 մարդ։
Քաջիկ Հարությունյան
Կենսագրություն
1968 թվականին զորակոչվել է խորհրդային բանակի շարքերը և 1970 թվականին զորացրվելուց հետո կրկին վերադարձել Ստեփանակերտի պետական թատրոն։
Միլիարդատերերի ցանկ (2013)
Ընդհանուր մասնակիցների կապիտալը կազմում է 5,4 տրիլիոն դոլար, որը 800 միլիարդ դոլարով գերազանցում է նախորդ տարվա արդյունքները։
Քաջիկ Հարությունյան
Կենսագրություն
1971 թվականին ընդունվել և 1973 թվականին ավարտել է Մոսկվայի Կրուպսկայայի անվան արվեստի համալսարանի թատերական բաժինը։
Միլիարդատերերի ցանկ (2013)
Արտաքին հղումներ
Կատեգորիա:Միլիարդատերեր Կատեգորիա:«Ֆորբսի» վարկանիշային աղյուսակներ
Քաջիկ Հարությունյան
Կենսագրություն
1982 թվականին արժանացել է Վաստակավոր արտիստի պատվավոր կոչման։
1985 թվականին ԽՍՀՄ կուլտուրայի նախարարության կողմից արժանացել է «Հանդիսատեսին կուլտուրական բարձր սպասարկման համար» մեդալի։
20 տարուց ավելի աշխատանքին զուգահեռ դասավանդում է Ստեփանակերտի մանկապատանեկան ստեղծագործական կենտրոնում, որտեղ ղեկավարել է թատերական և ասմունքի խմբերը։
2014 թվականին լրացավ նրա 50-ամյա ստեղծագործական գործունեությունը Ստեփանակերտի Վահրամ Փափազյանի անվան պետական թատրոնում։
Մինչ օրս աշխատում է Ստեփանակերտի պետական թատրոնում՝ որպես առաջնակարգ դերասան։
Կարիերա
Թատրոնում խաղացել է 150 դեր, որից 100 եղել են կենտրոնական կամ գլխավոր։ Ինքնագործ թատերական խմբերում բեմադրել է 50-ից ավելի պիեսներ, որից՝ 5՝ պետական թատրոնում։
Ռեժիսոր
Բեմադրել է «Աղջիկը փեսացու է փնտրում», «Զգուշացեք, դա դեռ կա», «Լույս քեզ տեսնողին» պիեսները։
Արտաքին հղումներ
Կատեգորիա:Հայ դերասաններ Կատեգորիա:ԼՂՀ ժողովրդական արտիստներ Կատեգորիա:Հայ ռեժիսորներ
Իրիդիումի ֆտորիդ(IV)
Իրիդիումի ֆտորիդ(IV), անօրգանական միացություն, իրիդիումի ու պլավիկյան թթվի աղը` IrF4, կարմիր-շագանակագույն բյուրեղներ (այլ տվյալներով` դեղին, յուղոտ հեղուկ), փոխազդում է ջրի հետ։
Ֆիզիկական հատկություններ
Իրիդիումի ֆտորիդը առաջացնում է կարմիր-շագանակագույն բյուրեղներ (այլ տվյալներով` դեղին, յուղոտ հեղուկ)։
Գրականություն
Կատեգորիա:Իրիդիումի ֆտորիդներ
Նյոկի
Նյոկի (Gnocchi, արտասանություն՝ նյոկկի, եզակի թիվ՝ նյոկկո), սպիտակաձավարից և կարտոֆիլի փոշուց պատրաստված խմորագնդիկներ, որոնք առավելապես բնորոշ են իտալական խոհանոցին։ Նյոկի խմորագնդիկների բաղադրության մեջ են մտնում նաև սովորական ցորենի ալյուր, հավկիթ , պանիր , կարտոֆիլ , պաքսիմատ , եգիպտացորենի ալյուր և նմանատիպ մթերքներ  , համեմված կանաչիով, բանջարեղենով, կակաոյով, սալորաչրով, կամ առանց համեմունքների ։ Նյոկիի խմորը հունցում են, ապա բաժանում մանր կտորների, մոտավորապես խցանի չափով ։ Կտորներն այնուհետև ծակծկում են պատառաքաղով, կամ պանրի քերիչով, որպեսզի ծայրերին ակոսներ ստացվեն և սոուսը չթափվի։ Կարելի է նաև ուղղակի մանրացնել խմորը ։ Նյոկին սովորաբար մատուցվում է որպես այլընտրանք մակարոնի համար՝ որպես առաջին կերակրատեսակ, սակայն երբեմն այն մատուցվում է նաև որպես կոնտորնո՝ որոշ հիմնական ճաշատեսակների համար ։ Իտալական խոհանոցի շատ ուտեստների նման նյոկին ևս ունի բազմազան բաղադրատոմսեր և անվանումներ, որոնք տարբերվում են ըստ տարածաշրջանի։ Օրինակ, լոմբարդիական և տոսկանական խոհանոցներում նյոկին կոչվում է մալֆատի և պատրաստվում է ռիկոտայով, ալյուրով և սպանախով, որոնց կարելի է ավելացնել նաև զանազան կանաչեղեն ։ Տոսկանական նուդին նմանատիպ ուտեստ է, սակայն ավելի քիչ ալյուրով է պատրաստվում ։ Կամպանիայում, Ապուլիայում և Սարդինիայում պատրաստվող նյոկիների հիմնական բաղադրամասը ալյուրն է  ։ Նյոկին եփում են եռացող աղաջրում և մատուցում զանազան թանձրուկներով ։ Որոշ դեպքերում նյոկի պատրաստում են արդեն պատրաստի պոլենտայի կամ սեմոլինայի կտորներից, որոնք կտրտում են լայնակի, ծածկում պանրի և կարագի շերտերով և դնում ջեռոց ։ Նյոկին մատուցվում է որպես առաջին կերակրատեսակ՝ մակարոնի կամ ապուրի այլընտրանք։ Նյոկին հիմնականում պատրաստվում է տնային պայմաններում, իսկ սուպերմարկետներում առկա է դրա սառեցված տարբերակը։ Նյոկին սովորաբար ուտում են հալած կարագով, եղեսպակով, պեստոյով կամ տարբեր թանձրուկներով։ Մթերային խանութներում առկա է տնական, փաթեթավորված նյոկի։ Դրա պատրաստումը նույնն է, ինչ մակարոնինը, քանի որ եփում են եռացող աղաջրում և մատուցում թանձրուկով։
Ծագում
Gnocchi բառը հավանաբար ծագել է իտալերեն nocchio բառից, որը նշանակում է փայտի ոստ կամ հանգույց, կամ nocca (ծունկ) բառից ։ Հին հռոմեական ժամանակներից մինչև միջնադար և մեր օրերը նյոկին եղել է իտալական ավանդական մակարոնեղենի տեսակ և հավանաբար ծագել է Միջին Արևելքից ։ Հռոմեական կայսրության սահմանների ընդլայնմանը զուգընթաց հռոմեական լեգեոնների կողմից ուտեստը ներկայացվեց  եվրոպական մայրցամաքի երկրներին։ Հռոմեական ժամանակաշրջանում նյոկին պատրաստվում էր սպիտակաձավարի շիլայանման խմորից, որը հունցվում էր ձվով։ այդ տարատեսակը մինչ օրս պատրաստվում է Իտալիայի որոշ շրջաններում, իսկ Սարդինիայում խմորը պատրաստում են առանց ձվի։ Նշված տեսակներից հատկապես նշանավոր է նյոկի ալա ռոմանան, որը պատրաստվում է ջեռոցում։ Կարտոֆիլի գործածությունը որպես նյոկիի բաղադրամաս համեմատաբար նոր է և տեղի ունեցավ 16-րդ դարում, կարտոֆիլի՝ Եվրոպա մուտք գործելուց հետո ։ Կարտոֆիլով նյոկին հատկապես տարածված է Աբրուցոյում, Ֆրիուլի Վենետիկ Ջուլիայում, Վենետոյում և Լացիոյում։
Արտադրություն
Նյոկիի տարբեր տեսակների պատրաստման մեջ ընդգրկված բաղադրամասերի մեջ ցորենի բարձրորակ ալյուրը այն ամենամեծ գործոնն է, որն ազդում է նյոկիի խմորի որակական ցուցանիշների վրա։ Խմորի տարբեր տեսակների մեջ ֆիզիկաքիմիական և համային գործոնների վրա բաղադրիչների փոխկապակցված ազդեցության արդյունքում չի ստացվում միասնական և համասեռ զանգված։ Երբ համեմատում են նյոկիի տարբեր տեսակներ, համային և որակական հատկանիշներով առանձնանում են այն նմուշները, որոնք պատրաստվում են կարտոֆիլի թարմ պալարներից։ Նյոկիի որակական ցուցանիշների վրա դրականորեն ազդում է նաև ցանկացած տեսակի էմուլգատորների, սննդային հավելումների և կոնսերվանտների բացակայությունը ։
Փաթեթավորում և պահպանում
Տանը պատրաստված նյոկին սովորաբար սպառվում է նույն օրը, մինչդեռ արտադրամասում պատրաստված մթերքը ունի մոտավորապես երկու ամիս ժամկետ՝ 2 °C պայմաններում ։
Տարածաշրջանային տարբերակներ
Նյոկիի մի տեսակ՝ նյոկի դի պանեն, որն առաջացել է կնեդլիկի հիմքի վրա, պատրաստվում է պաքսիմատով և հայտնի է հատկապես Ֆրիուլի Վենետիկ Ջուլիայում, Վենետոյում և Տրենտինո Ալտո Ադիջեում։ Այս շրջաններում տարածված մյուս տեսակը սպանախով նյոկին է։
Խորվաթիա
Նյոկին շատ տարածված և հաճախ պատրաստվող ուտեստ է ծովափնյա Խորվաթիայում և սովորաբար մատուցվում է որպես առաջին կերակրատեսակ դալմայական պաշտիսադայի հետ ։
Լեհաստան
Նյոկիի լեհական տարատեսակը կոչվում է կլուսկի լենիվե բայց այն ձու չի պարունակում։ Հաճախ համեմվում է պղպեղով, դարչինով և այլ համեմունքներով։ Լեհաստանում նմանատիպ խմորագնդիկներ են կոպուտկան, որոնք պանիր չեն պարունակում։ Երկուսն էլ մատուցվում են թթվասերով, կարագով, սոխով, սնկի սոուսով և թանձրուկով։
Հարավային Ամերիկա
Հարավային Ամերիկայի երկրներ՝ Արգենտինա, Բրազիլիա, Ուրուգվայ և Պարագվայ ներգաղթած իտալացիների զգալի թվով պայմանավորված նյոկի ուտեստը շատ արագ տարածվեց ամբողջ մայրցամաքով մեկ։ Այն այժմ հայտնի է նույնիսկ այն շրջաններում, որտեղ իտալացի ներգաղթյալներ քիչ կան։ Բրազիլիայում, Արգենտինայում,Պարագվայում և Ուրուգվայում ընդունված է յուրաքանչյուր ամսվա 29-ին նյոկի ուտել, իսկ որոշ մարդիկ իրենց ափսեների մոտ գումար են դնում, հավատալով, որ դա բարգավաճում է բերում ։ Ուրուգվայում նյոքի են կոչում այն աշխատողներին, որոնք ամսվա վերջին անհապաղ պահանջում են իրենց հասանելիք աշխատավարձը ։
Գրականություն
Կատեգորիա:Իտալական խոհանոց
Դաշտակի ջուր (գետ)
Դաշտակի ջուր, գետ Հայաստանի Արագածոտնի մարզում։ Սկիզբ է առնում Արագած լեռան հյուսիսային լանջերից և Ճարճակիս գյուղից 4 կմ հարավ-արևմուտքում միանալով Քարաղբյուր գետին կազմավորում է Քասաղ գետը։ Երկարությունը՝ 25 կմ ։
Ծանոթագրություններ
Կատեգորիա:Քասաղ գետի վտակներ Կատեգորիա:Արագածոտնի մարզի գետեր
Իվան Գրիգուրկո
Իվան Գրիգուրկո (Григурко Іван Сергійович, ), ուկրաինացի գրող, հրապարակախոս, լրագրող։ Ուկրաինայի գրողների միության անդամ։
Կենսագրություն
Իվան Գրիգուրկոն ծնվել է Օդեսայի մարզի Կրասնիե Օկնիի շրջանի Վոլյարցի գյուղում, կոլտնտեսականի ընտանիքում։ Հայրը մահացել է Հայրենական պատերազմում, մայրը՝ երբ Իվանը եղել է 3 տարեկան։ Մեծացել է մանկատանը։ 1958 թվականին ավարտել է Օդեսայի ֆինանսավարկային տեխնիկումը։ Ծառայել է բանակում։ 1969 թվականին ավարտել է Օդեսայի Ի. Մեչնիկովի անվան համալսարանի բանասիրական ֆակուլտետը։ Այնուհետև աշխատել է թերթերի խմբագրություններում, 1976 թվականին տեղափոխվել է Նիկոլաև, որտեղ շարունակել է աշխատել տարածաշրջանային «Ленінське плам’я» կոմերիտական թերթում։
Տպագրվել սկսել է ուսանողական տարիներից։ Առանձին հրատարակությամբ լույս է տեսել «Կանաչ» (1973) վեպը ։
Մահացել է 1982 թվականին։ Թաղված է Նիկոլաև քաղաքի գերեզմանատանը։
Ստեղծագործություններ
Պատմվածքներ Վեպեր
Արտաքին հղումներ
Կատեգորիա:Ուկրաինացի գրողներ Կատեգորիա:Ուկրաինացի հրապարակախոսներ Կատեգորիա:Ուկրաինացի լրագրողներ Կատեգորիա:Ուկրաինայի գրողների միության անդամներ Կատեգորիա:Օդեսայի համալսարանի շրջանավարտներ Կատեգորիա:Խորհրդային գրողներ
Պալ Մոլնար
Կենսագրություն
Ծննդավայրի ավագ դպրոցն ավարտելուց և զինվորական պարտքը կատարելուց հետո սովորել և բարձր գնահատականներով ավարտել է Էգեր քաղաքի մանկավարժական քոլեջը։ 1977 թվականից զբաղվել է ժուռնալիստական աշխատանքով, հիմնականում գրել տնտեսական թեմաներով։ Արդեն իսկ հեղինակել է տասը գիրք, որոնց մեծ մասը ազգային ռազմավարական հիմնախնդիրների մասին է։
Աշխատակցել է ինչպես տպագիր մամուլին, այնպես էլ ռադիոյին և հեռուստատեսությանը։ Ազգային ռադիոյի խմբագիր է։
1997 թվականին հիմնել է Բալինտ Բալաշիի հիշատակի թրի գրական մրցանակը, որը 2002 թվականից ի վեր շնորհվում է նաև լավագույն գեղարվեստական թարգմանության համար և համարվում է ամենահեղինակավոր գրական մրցանակը Հունգարիայում։ 2005 թվականից սկսած՝ ամեն տարի անցկացվում են նաև գրական փառոտոն, գինիների մրցույթ և հանդիսավոր պատարագ՝ դարձյալ Վերածննդի այդ մեծ բանաստեղծի պատվին ։
Հաջորդաբար՝ Մոլնարը հիմնադրել է գեղանկարչության film, journalism and wine մրցանակներ՝ հունգար նկարիչների համագործակցությամբ։ Ընդ որում՝ մրցանակները շնորհվում են յուրաքանչյուր տարի։
Արտաքին հղումներ
Կատեգորիա:Հունգարացի լրագրողներ Կատեգորիա:20-րդ դարի լրագրողներ
Զաքարիա Գ Սեֆեդինյան
Կենսագրություն
Զաքարիան ծնվել է Մելիք Ստեփանոսի և Խաթուն Մելեքի ընտանիքում։ Եղբայրներն են՝ Գուրջիբեկը, Տուղշահբեկը, Դովլաթշահը և Ասլանբեկը։ Դավիթ Գ-ի կաթողիկոսության ժամանակ եղել է նրա աթոռակիցը և նշանակվել նրա իրավահաջորդ։ 1419 թվականին նրա անունը հիշվում է Դավիթ կաթողիկոսի հետ, իսկ դեռ ավելի շուտ 1414 թվականին՝ առանձին, հայրապետ տիտղոսով է հիշվում։
Աղթամարի կաթողիկոսություն
Զաքարիա Գ-ն եղել է Աղթամարի նշանավոր կաթողիկոսներից մեկը։ Նա այլազգիների համար ազդեցիկ և մեծահարգի մարդ էր։ Բարեկամական հարաբերություններ է ունեցել Կարա-Կոյունլուների սուլաթան Ջահանշահի հետ և նրա միջոցով կարողացել է հայ ժողովրդին մեծ բարիքներ անել։
Ծանոթագրություններ
Կատեգորիա:Արծրունիներ Կատեգորիա:Սեֆեդինյաններ Կատեգորիա:Հայ հոգևորականներ Կատեգորիա:Ամենայն Հայոց Կաթողիկոսներ Կատեգորիա:Աղթամարի Կաթողիկոսներ
Վերիշենի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վերիշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 36 հուշարձան (13 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
(1040) Կլամպկեա
(1040) Կլամպկեա (Klumpkea), աստերոիդ աստերոիդների հիմնական գոտում։ Հայտնաբերվել է 1925 թվականի հունվարի 20-ին Վենիամին Ժեխովսկու կողմից Ալժիրում ։
Միջին հեռավորությունը Արեգակից կազմում է 3,112974 ա. մ., առավելագույնը մոտենում է 2,5086 ա. մ. հեռավորության վրա և հեռանում 3,7174 ա. մ. ։ Արեգակի շուրջ մեկ ամբողջական պտույտ է կատարում 2006,14 երկրային օրվա ընթացքում, իր ուղեծրով շարժվելով միջինում 0,179449 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,69° անկյուն։
Արտաքին հղումներ
Կատեգորիա:1925 թվականին հայտնաբերված աստղագիտական մարմիններ Կատեգորիա:Վենիամին Ժեխովսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կծվահամ
Կծվահամ, սննդի համ, բնորոշ կծվություն, ջերմություն,այրոց ։ Հանդիպում է այնպիսի մթերքներում, ինչպիսին է չիլի պղպեղը։ Շատ կծու համը կարող է ընկալվել որպես տհաճ։ Piquancy (կծվություն) տերմինը երբեմն կիրառվում է ավելի մեղմ կծվության աստիճան ունեցող մթերքները բնութագրելիս ,որոնք հաճելիորեն գրգռում են քիմքը։ Այդպիսի են մանանեխն ու կարրին։
Տերմինաբանություն
Առօրյա խոսքում «կծու» տերմինը կարող է վերաբերել ցանկացած ուժեղ, սուր հոտի կամ համի ։ Այնուամենայնիվ, գիտական խոսքում դա վերաբերում է կոնկրետ չիլի պղպեղի «կծու» որակին։ Դա գիտնականների կողմից նախընտրելի տերմին է, քանի որ այն վերացնում է «տաք» բառի օգտագործումից առաջացող երկիմաստությունը, որը կարող է նաև վերաբերել ջերմաստիճանին ։
Օրինակ, դդումե կարկանդակը կարող է լինել և՛ տաք (ջեռոցից դուրս), և՛ կծու (շնորհիվ այնպիսի համեմունքների, ինչպիսիք են դարչինը, մշկընկույզը, բուրավետ պղպեղը, մեխակը)։ Ընդհակառակը, մաքուր կապսաիցինը կծու է, սակայն այն բնականաբար չի ուղեկցվում տաք ջերմաստիճանով կամ համեմունքներով։
Ինչպես բացատրում են Oxford, Collins և Merriam-Webster բառարանները, «piquancy»-ն կարող է վերաբերել թեթև կծվությանը ,այսինքն կան համեր և համեմունքներ, որոնք շատ ավելի կծու են, քան չիլի պղպեղը։ Այլ կերպ ասած, կծվությունը միշտ վերագրում ենք շատ ուժեղ համին, մինչդեռ կծվությունը վերաբերում է ցանկացած այն համեմունքներին և մթերքներին, որոնք «հաճելիորեն խթանում են քիմքը», այլ կերպ ասած՝  «լավ համեմված» կծու ուտելիքներ են։
Մեղմ կծու կամ թթու մթերքները կարող են կոչվել սուր։
Կիրառում
Կծվությունը գնահատվում է սանդղակով՝ մեղմից մինչև բավականին ուժեղ։ Սանդղակը չափում է չիլի պղպեղի կծվայնությունը, որը պայմանավորված է դրանում եղող կապսաիցինի քանակով: Այս սանդղակը առաջարկել է ամերիկացի քիմիկոս Ուիլբուր Սքովիլը՝ տարբեր պղպեղների կծվության աստիճանը որոշելու համար ։ Այն տրամադրում է կապսաիցինի քանակական պարունակության գնահատման վերաբերյալ եղեկություն։
Կծվությունը տեխնիկական իմաստով համ չի համարվում, քանի որ այն գլխուղեղ է տեղափոխվում տարբեր նյարդերի միջոցով։ Թեև նյարդերը ակտիվանում են այնպիսի մթերքներ օգտագործելիս, որոնցից է չիլի պղպեղը, այդ երևույթը սովորաբար մեկնաբանվում է որպես «տաք» բերանի խոռոչում սոմատոսենսոր նյարդաթելերի գրգռման արդյունք։ Մարմնի բաց թաղանթներով շատ մասեր, որոնք չունեն համի ընկալիչներ (օրինակ՝ քթի խոռոչը, սեռական օրգանները կամ վերքերը) նման ջերմության զգացողություն են առաջացնում, երբ ենթարկվում են սուր նյութերի ազդեցությանը։
Չիլի պղպեղի, սև պղպեղի և այլ համեմունքների (կոճապղպեղ և ծովաբողկ) կծու զգացողությունը կարևոր դեր է խաղում աշխարհի տարբեր խոհանոցների բազմազանության մեջ։ Կծու նյութերը, ինչպես կապսաիցինը, օգտագործվում են տեղային ցավազրկողների և պղպեղային ցողացիրների կազմում ։
Մեխանիզմը
Կծվությունը զգացվում է քիմեսթեզի միջոցով, մաշկի և լորձաթաղանթների զգայունությամբ քիմիական նյութերի նկատմամբ։ Նյութերը, ինչպիսիք են պիպերինը, կապսաիցինը և թիոսուլֆինատները, կարող են առաջացնել այրոց կամ քոր՝ առաջացնելով Եռվորյակ նյարդի գրգռում և համի նորմալ ընկալում։ Ալիլիզոթիոցիանատից, կապսաիցինից, պիպերինից և ալիցինից առաջացած սուր զգացողությունները պայմանավորված են ջերմային և քիմիազգայուն TRP իոնային անցուղիների  ակտիվացմամբ, ներառյալ TRPV1 և TRPA1 նոցիցեպտորները (ծայրամասային ցավընկալիչներ) ։ Չիլիի կծվությունը կարող է դրսևորվել իբրև հարմարվողական ռեակցեա մանրէաբանական պաթոգեններին ։
Արտաքին հղումներ
Կատեգորիա:Ցավազգացողություն Կատեգորիա:Համեմունքներ Կատեգորիա:Չիլի պղպեղ Կատեգորիա:Զգացողություններ
Յուրի Իշխանյան
Իշխանյան Յուրի Գեորգիի («Ջաբի») (հունվարի 9, 1947, Ստեփանակերտ – մարտի 14, 1998, Ստեփանակերտ), ազատամարտիկ-հրամանատար։
Կենսագրություն
Սովորել է Ստեփանակերտի թիվ 1 միջնակարգ դպրոցում, այնուհետև՝ Ստեփանակերտի առևտրի տեխնիկումում։ Խաղացել է Ստեփանակերտի «Ղարաբաղ» ֆուտբոլային թիմում։ Աշխատել է «Ղարմետաքս» կոմբինատում՝ որպես վարպետ, այնուհետև՝ Ասկերանի առևտրի վարչությունում։ Զինվորական պարտադիր ծառայությունն անցել է Բաքվում։
Արցախյան շարժման ու ընդհատակյա պայքարի ակտիվ մասնակից էր։ Ակտիվորեն մասնակցել է 1988 թվականի փետրվարի 22-ին Աղդամից Ասկերանի վրա հարձակված ադրբեջանցիների ետ մղման գործողությանը, որի համար մի քանի օրից հետո ձերբակալվել է և ապրիլ-օգոստոս ամիսների ընթացքում պահվել է Բաքվի, Մոսկվայի, Շուշիի բանտերում։ 1988-1994 թվականներին տարբեր կամավորական ջոկատների, 9-րդ վաշտի կազմերում որպես հրամանատար մասնակցել է Մարտակերտի, Ասկերանի, Քաշաթաղ, Կուբաթլուի, Քարվաճառի, Շուշիի շրջանների ինքնապաշտպանական և ազատագրական մարտերին։
Կատեգորիա:Հայ ազատամարտիկներ Կատեգորիա:Ստեփանակերտ քաղաքում ծնվածներ Կատեգորիա:Ստեփանակերտ քաղաքում մահացածներ
Կատեգորիա:1998 մահեր Կատեգորիա:Հայ հրամանատարներ
Սեն Բլեզ
Կոմունայի տարածքը կազմում է 8.04 կմ², 2006 թվականին բնակչությունը կազմել է 925 մարդ աճի միտումով, 2012 թվականին՝ 988 մարդ, բնակչության խտությունը՝ 122.9 մարդ/կմ²։
Բնակչություն
Կոմունայի բնակչությունը 2011 թվականին կազմել է 977 մարդ, 2012 թվականին՝ 988 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 688 բնակիչներից 502-ը եղել են տնտեսապես ակտիվ, 166-ը՝ ոչ ակտիվ (ակտիվության գործակիցը կազմել է 75.1%, 1999 թվականին եղել է 71.6 %: Աշխատունակ տարիքի 502 ակտիվ բնակիչներից աշխատում էին 479-ը (257 տղամարդ և 222 կին), 23 հաշվառված էին որպես գործազուրկ (17 տղամարդ և 6 կին)։ Աշխատունակ տարիքի 166 ոչ ակտիվ բնակիչներից 60-ը եղել են աշակերտներ կամ ուսանողներ, 57-ը՝ թոշակառուներ, իսկ 49-ը՝ ոչ ակտիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Դաստակերտ (լեռնանցք)
Դաստակերտ, լեռնանցք Հայաստանի Սյունիքի մարզում, Կապրուսարի լեռների հարավային մասում՝ Դաստակերտ քաղաքից 3 կմ հարավ-արևելք։ Բարձրություն 2649 մ ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Սյունիքի մարզի լեռնագրություն
Գալատեա (արբանյակ)
Գալատեան հայտնաբերվել է 1989 թվականի հուլիսի վերջին Վոյաջեր-2 ԱՄԿ-ից ստացված լուսանկարների վրա։ Այն ստացավ S/1989 N 4 ժամանակավոր նշանակում ։ Հայտնաբերման մասին հայտարարվեց (IAUC 4824) 1989 թվականի օգոստոսի 2-ին, ըստ հայտարարության տեքստի, եղել են միայն "10 դիտարկումներ 5 օրվա ընթացքում", հետևաբար հայտնաբերման մոտավոր օրը կարող է լինել հուլիսի 28-ից առաջ։ Արբանյակի անվանումը տրվել է 1991 թվականի սեպտեմբերի 16-ին ։
Արբանյակը ունի անկանոն ձև, նրա վրա չեն հայտնաբերվել երկրաբանական ակտիվության հետքեր։ Հավանական է, որ Գալատեան, ինչպես և Նեպտունի այլ ներքին արբանյակները, առաջացել է Նեպտունի կողմից Տրիտոնի որսալու ընթացքում առաջացած բեկորների իրար միանալուց։ Տրիտոնի ուղեծիրը որսալու սկզբնական ժամանակահատվածում չափազանց էքսցենտրիկ էր, և այն հավանաբար առաջացրել է քաոտիկ փոփոխություններ Նեպտունի նախկինում ունեցած ներքին արբանյակների մեջ, ստիպելով նրանց բախվել իրար և տրոհվել մասնիկների, առաջացնելով բեկորների սկավառակ ։ Միայն Տրիտոնի ուղեծրի շրջանաձև դառնալուց հետո այս մասնիկների սկավառակից առաջացել են այժմյան ներքին արբանյակները ։
Գալատեայի ուղեծիրը մոտ է շրջանաձևին, այն ընկնում է Նեպտունի սինքրոն ուղեծրի շառավղից ներքև, այսինքն այն դանդաղ, պարորաձև մոտենում է մոլորակին մակընթացային ուժերի ազդեցության տակ պտույտի արագության նվազման պատճառով և ի վերջո այն կմտնի Նեպտունի մթնոլորտ, կամ հասնելով Ռոշի սահմանին կքանդվի և կառաջացնի ևս մի օղակ։
Գալատեան հանդիսանում է հովիվ արբանյակ Ադամսի օղակի համար, որը գտնվում է արբանյակի ուղեծրից 1000 կմ-ով դուրս։ Այս օղակի և Գալատեայի միջև 42։43 ուղեծրային ռեզոնանսը նույնպես ենթադրվում է որպես այս յուրահատուկ աղեղների առաջացման պատճառ օղակների համակարգում ։ Գալատեայի զանգվածը գնահատվել է հիմնվելով այն հուզումների վրա, որոնք արբանյակը առաջացնում է օղակի վրա ։
Արտաքին հղումներ
Կատեգորիա:Նեպտունի արբանյակներ
Ջուլհակուհիները (նկար, Վելասկես)
«Ջուլհակուհիները» (La fábula de Aracne), իսպանացի նկարիչ Դիեգո Վելասկեսի (1657 թվական) նկարը։ Գտնվում է Պրադո թանգարանում, Մադրիդ, Իսպանիա։ Հայտնի է նաև «Լեգենդ Արաքնեի մասին» La fábula de Aracne անվանումով։
Երկար ժամանակ նկարն անվանել են «Մադրիդի Սանտա-Իզաբել գոբելենի գործարանը», բայց 1948 թվականին Դիեգո ԱՆգուլո Ինիգեսը ուշադրություն հրավիրեց այն հանգամանքի վրա, որ Վելասկեսը պատկերել է տեսարաններ Արաքնեի մասին լեգենդից։ Արդյունքում ստեղծագործությունը սկսեցին անվանել նաև «Լեգենդ Արաքնեի մասին» La fábula de Aracne : Ըստ լեգենդի Արաքնեին, ով իր արհեստը սովորել էր Աթենաս դիցուհուց, այնքան լավ էր կարում և գորգեր գործում, որ մտածում էր, թե իրեն հավասարը չկա ոչ Աթենքի մահկանացուների, ոչ էլ Օլիմպոսի աստվածների մեջ։ Նա կարում էր մառախուղի նմանվող թելերով, նրա կտորները թափանցիկ էին, ինչպես օդը։ Իր տաղանդի ու ուժի վրա Արաքնեն շատ էր վստահ և որոշում է մարտահրավեր նետել իր հովանավորին ու ուսուցչին` Աթենաս Պալասին։ Աստվածուհին խորհուրդ է տալիս նրան չմարտնչել աստվածների հետ և բավարարվել նրանով, ինչ ունի, քանի որ տարիներն ու ծերությունը ուշ թե շուտ կխլեն նրանից իր տաղանդը։ Հպարտ ու մեծամիտ Արաքնեն չի համաձայնում և մրցում է աստվածուհու հետ։ Նա պարտվում է, և Աթենասը նրան տգեղ սարդ է դարձնում։
Նկարագրություն
Կոմոպոզիցիայի տեսանկյունից կտավը բաղկացած է երկու հատվածից։ Առաջին պլանում մուգ ֆոնի վրա պատկերված են ջուլհակուհիները։ Կենտրոնում մի երիտասարդ աշխատող ծնկի եկած թել է մանում։ Աջ կողմում մեկ այլ կին է, որը զբաղված է իր աշխատանքով և զուգահեռ զրուցում է իր կողքին կանգնած աղջկա հետ։ Նրանց թիկունքում` կարմիր վարագույրի հետևում, երևում են իրար վրա դարսված պատրաստի գոբելենները։ Կոմոպոզիցիայի ձախ մասում ևս պատկերված են ջուլհակուհիներ։ Կանայք տարբեր տարիքի են։ Նրանց մեջ կան և տարեցներ, և օրիորդներ։ Սյուժեն պարզ ու հասարակ է և պատկերված է նույնպիսի պարզությամբ, սակայն գունաշարն ու կերպարների դիրքերը նկարին յուրահատուկ դինամիզմ են հաղորդում։
Նկարի հետին պլանում Վելասկեսը նկարել է երկու ազնվական կանանց, ովքեր նայում են պատից կախված գորգերին։ Նկատելի է, որ ձախ կողմում արհեստանոցի տիրուհին է, ով համբերությամբ սպասում է, թե հյուրերից ով կցանկանա գնել գորգը, որը պատկերում է հույն ջուլհակուհի Արաքնեին։
Նկարի կոմպոզիցիան կառուցված է հեռանկարի, լույս ու ստվերի կանոններով։ Նկարիչը առաջին և երկրորդ պլանները վարպետությամբ բաժանում է իրարից։ Այս գործում զգալի դեր ունի երկու պլանների բաժանման, անցման տեղում նկարված աստիճանը։ Սա դիտողին կարծես տանում է գորգի մոտ և հետ բերում արհեստանոց։ Ինչ վերաբերում է գորգին, ապա այն իր հերթին ևս հանդես է գալիս որպես առանձին պլան։
Արտաքին հղումներ
Կատեգորիա:1657 նկարներ Կատեգորիա:Իսպանիայի արվեստ Կատեգորիա:Դիեգո Վելասկեսի նկարներ Կատեգորիա:Պրադո թանգարանի նկարներ
Լասկանո (Ուրուգվայ)
Լասկանո (Lascano), ոչ մեծ քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է 14-րդ և 15-րդ ազգային ավտոմայրուղիների հատման վայրի մերձակայքում, Սեբոլյատի գետից մոտավորապես 13 կիլոմետր հեռավորության վրա։
Պատմություն
Բնակավայրը հիմնադրվել է 1876 թվականի փետրվարի 10-ին:Սկզբնական շրջանում եղել է փոքրիկ գյուղակ,որը 1880 թվականին մտել է նոր ձևավորված Ռոչա դեպարտամենտի կազմի մեջ ։ 1908 թվականի հուլիսի 4-ին նրա կարգավիճակը Pueblo-ից (գյուղ) բարձրացվել, հասցվել է Villa-ի (փոքր քաղաքի), 1952 թվականի նոյեմբերի 3-ին էլ Լասկանոյին շնորհվել է Ciudad-ի (քաղաքի) կարգավիճակ ։
Բնակչություն
Աղբյուրը՝ Instituto Nacional de Estadística de Uruguay :
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Ախ, այս երեխաները
Ախ, այս երեխաները կամ Չարաճճի երեխաներ (Rugrats՝)՝ մուլտսերիալը ստեղծվել է Klasky Csupo ստուդիայի կողմից Nickelodeon հեռուստալիքի համար, որն էլ թողարկվել է 1991 թվականից մինչև 2004 թվականը։ Այս մուլտսերիալի հիման վրա ստեղծվել է «Չարաճճի երեխաներ» մանկական ամսագիրը։ Ինչպես նաև մուլտսերիալի հիման վրա ստեղծվել է 3 լիամետրաժ մուլտֆիլմ։ Որպես մուլտսերիալի գլխավոր հերոսներ հանդես են գալիս երեխանները՝ Թոմի Պիկլզ, Չակի Ֆինստեր, Ֆիլ և Լիլ Դևիլները, Անժելիկա Պիկլզև և նրանց ծնողները։ Երեխաները հաճախ են հայտնվում արկածների մեջ, բայց միշտ ելք են գտնում։ Նրանց սպասվում են շատ արկածներ, որոնց համար նրանք միշտ ելք ինչպես միշտ կգտնեն։
Մուլտֆիլմի սյուժե
Թոմին սողալով հասնում էր իր շշին և հանդիպում է խաղալիք կատվին։ Չակին նստած է փոշեկուլի վրա, Ֆիլը և Լիլը չարաճճիություն են անում, իսկ Անժելիկան տիկին է ձևացնում շուն Սպայկի հետ։ Չակին պոկում է փոշեկուլի խողովակը և Անժելիկան հայտնվում է ամբողջությամբ փոշու մեջ։ Գալիս են Դիդին և Ստյուն, Թոմին սողում է նրանց մոտ և կաթով է տալիս նրանց։ Ընդհանուր սյուժեն սա է բոլոր սերիաներում, բացառությամբ «Կախարդական երեխա» սերիայի։
Ծանոթագրություններ
Կատեգորիա:Ամերիկյան մուլտսերիալներ Կատեգորիա:Անգլերեն հեռուստասերիալներ